เจ้าหน้าที่เทศกิจได้ตรวจตรา กวดขัน ผู้ลักลอบนำของมาขายบนสะพานลอยหน้าห้างบิ๊กซีอย่างต่อเนื่อง พร้อมทั้ง ได้ทำการจับกุมผู้ฝ่าฝืนกระทำผิดเรียบร้อยแล้ว อย่างไรก็ดีจักได้ให้เจ้าหน้าที่คอยติดตามตรวจสอบ และกวดขันอย่างต่อเนื่องเพื่อบังคับการให้เป็นไปตามกฎหมายและบรรเทาปัญหาความเดือดร้อนของประชาชนให้หมดไป
บนสะพานลอยคนข้าม หน้าหัวหมากทาวน์เซ็นเตอร์ (บิ๊กซีหัวหมาก) มีบุคคลนำสินค้ามาวางจำหน่าย กีดขวางทางเดินเท้าบนสะพานลอยคนข้าม ปัญหานี้เกิดขึ้นมานานประมาณ 6 เดือนแล้ว ฝากทางกรุงเทพมหานครและหน่วยงานที่เกี่ยวข้อง ช่วยแก้ปัญหาด้วยนะครับ ขอบคุณครับ
ขอบพระคุณเจ้าหน้าที่เทศกิจ สำนักงานเขตบางกะปิ เป็นอย่างสูง ที่กรุณาช่วยเป็นธุระจัดการให้อย่างรวดเร็ว ทำให้สามารถใช้สะพานลอยได้อย่างปลอดภัยมากขึ้น ขอให้ทุกท่านเจริญในหน้าที่การงานครับ